S-205/2020

Dómur:

Mál þetta var þingfest 6. apríl 2020 og dómtekið sama dag. Málið höfðaði Lögreglustjórinn á Suðurnesjum með ákæru 20. janúar 2020 á hendur ákærða, D-x-x R-x-x, kt. 1104902085, litháískum ríkisborgara, fyrir þjófnað með því að hafa föstudaginn 14. desember 2018 farið inn í Fríhafnarverslunina í Flugstöð Leifs Eiríkssonar, Reykjanesbæ og tekið þaðan ófrjálsri hendi 2 stykki Allure Homme Edt rakspíra, 2 stykki Allure H. Sport Eau E rakspíra, 2 stykki Allure H. Sport C rakspíra, Bleu de Chanel After shave, Bleu de Chanel edt rakspíra, Camus Borderies XO 4 koníak og 2 stykki Balancing shampoo, samtals að verðmæti 113.080 krónur. Ennfremur, með því að hafa sama dag og í sömu flugstöð farið inn í verslun Airport Retail og tekið þaðan ófrjálsri hendi Hugo Boss saggy peysu, Hugo Boss hadiko buxur og Hugo Boss Obaran úlpu, samtals að verðmæti 127.470 krónur.

Er háttsemin talin varða við 1. mgr. 244. gr. almennra hegningarlaga nr. 19/1940 og þess krafist að ákærði verði dæmdur til refsingar og til greiðslu alls sakarkostnaðar.

Ákærði mætti ekki fyrir dóm við þingfestingu málsins þrátt fyrir löglega birtingu ákæru og fyrirkalls og boðaði ekki lögmæt forföll. Verður málið því dæmd á grundvelli a. liðar 1. mgr. 161. gr. laga nr. 88/2008 um meðferð sakamála, enda var þess getið í fyrirkalli til ákærða að þannig gæti farið um meðferð máls.

Með hliðsjón af játningu ákærða hjá lögreglu, sem samrýmist rannsóknargögnum máls, er hann sannur að sök samkvæmt ákæru og er háttsemin þar rétt færð til refsiákvæða.

Samkvæmt sakavottorði ákærða hefur hann ekki áður gerst brotlegur við lög. Að því gættu, sem og því að þýfið komst óskemmt til skila, þykir refsing hæfilega ákveðin fangelsi í tvo mánuði. Eftir atvikum þykir mega ákveða að fresta fullnustu þeirrar refsingar og skal hún niður falla að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Útlagður sakarkostnaður en enginn. H-kvk-nf A-kvk-nf lögmaður var tilnefndur verjandi ákærða á rannsóknarstigi. Með hliðsjón af málsúrslitum og vísan til 2. mgr. 235. gr. sakamálalaga ber að dæma ákærða til að greiða þóknun verjandans. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 274.660 krónur að meðtöldum virðisaukaskatti, auk 31.088 króna aksturskostnaðar.

J-kk-nf J-kk-nf héraðsdómari kveður upp dóm þennan.

Dómsorð:

Ákærði, D-x-x R-x-x, sæti fangelsi í tvo mánuði, en fresta skal fullnustu þeirrar refsingar og hún niður falla að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga.

Ákærði greiði allan sakarkostnað, þ.m.t. 274.660 króna þóknun verjanda síns, H-kvk-ef A-kvk-ef og 31.088 króna aksturskostnað.

J-kk-nf J-kk-nf

Rétt endurrit staðfestir, Héraðsdómi Reykjaness 6. apríl 2020. fangelsi í tvo mánuði. Eftir atvikum þykir mega ákveða að fresta fullnustu þeirrar refsingar og skal hún niður falla að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Útlagður sakarkostnaður en enginn. H-kvk-nf A-kvk-nf lögmaður var tilnefndur verjandi ákærða á rannsóknarstigi. Með hliðsjón af málsúrslitum og vísan til 2. mgr. 235. gr. sakamálalaga ber að dæma ákærða til að greiða þóknun verjandans. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 274.660 krónur að meðtöldum virðisaukaskatti, auk 31.088 króna aksturskostnaðar.

J-kk-nf J-kk-nf héraðsdómari kveður upp dóm þennan.

Dómsorð:

Ákærði, D-x-x R-x-x, sæti fangelsi í tvo mánuði, en fresta skal fullnustu þeirrar refsingar og hún niður falla að liðnum tveimur árum frá dómsbirtingu haldi ákærði almennt skilorð 57. gr. almennra hegningarlaga.

Ákærði greiði allan sakarkostnað, þ.m.t. 274.660 króna þóknun verjanda síns, H-kvk-ef A-kvk-ef og 31.088 króna aksturskostnað.

J-kk-nf J-kk-nf

Rétt endurrit staðfestir, Héraðsdómi Reykjaness 6. apríl 2020.